text: [{"text_idx": "#000000", "text": "Sign up for New Era ePaper"}, {"text_idx": "#000001", "text": "Easy access at the tip of your fingers, subscribe to our daily ePaper version of our New Era Newspaper."}, {"text_idx": "#000003", "text": "Nonande oshilemo shoshipaxu sha li sha wila moshitukulwa shaMusati nomOhangwena, ovanambelewa vounamapya ova tokola oku shi finda."}, {"text_idx": "#000004", "text": "Ngoloneya woshitukulwa shaMusati Erginus Endjala okwa ti oshipaxu osho she uya moshitukulwa shaye okudilila kombinga yaHangwena, paife otashi ende tashi lihanene mokati koshitukulwa, sha yuka moiukunda odo di li mokati kOmusati."}, {"text_idx": "#000005", "text": "\u201cPaife ou wete kutya osha yuka komikunda ngaashi koAnamulenge, Outapi nOgongo. Omikunda odo nadi kale di li oshanda,\u201d Endjala ta ti."}, {"text_idx": "#000006", "text": "Ashike nonande okuniwe oumbada ngaha, ovanambelewa kouministeli wounamapya onghee tava lwifa oshipaxu, nohava ende va lambalala keshe apa tashi nambele noku shi twimikila."}, {"text_idx": "#000007", "text": "Meenghundafana a ninga naKundana kansela woshikandjohoololo shaNgenga Mathew Shikongo okwa koleka kutya oshipaxu eshi osha fika momikunda ngaashi Eengava, nOmatangela."}, {"text_idx": "#000008", "text": "Shikongo okwa ti oshipaxu eshi okwa itavelwa kutya osha tuka okudilila moAngola, nosha nambela tete momukunda Eengava, mOngenga, omo sha fikila sha londa komuti u li mepya limwe."}, {"text_idx": "#000009", "text": "\u201cOshi tilifa unene okumona oshipaxu eshi, oshiwana okwa li sha kumwa unene nosha kwatwa koumbada eshi sha mona oshipaxu sha fika momukunda, okwa li shi na oumbada woikunomwa yavo ei i li momapya. Osha tameka tashi kuu mokule, ashike okwa li sha kunghulilwa opo shi ngungumane,\u201d Shikongo ta ti."}, {"text_idx": "#000011", "text": "Mongaha oshipaxu osha fika moshitukulwa shaMusati momikunda ngaashi Ongolo, Ondudu nOlupito moshikandjohololo shaKalongo. Ashike onghee ngaa tashi pula komesho natango sha uka momikunda di li moshitukulwa shaMusati."}, {"text_idx": "#000012", "text": "\u201cOvanambelewa vounamapya ova fika ongula yOsoondaxa ponhele opo pa monika oshipaxu opo va shiive okutwiimika komuti oku oshipaxu sha londa,\u201d Shikongo ta ti."}, {"text_idx": "#000013", "text": "Okwa ti ovanhu ova hovela okutema oixwa, nokukala tava ninga eweelelo shaashi vati oshipaxu kashi hole eweelelo lihapu."}, {"text_idx": "#000014", "text": "\u201cKonima eshi ovanhu va tameka oku twiimikila oshipaxu osha tameka okufya omanga shiwe sha faduka po sha uka kouninginino komikunda edi di li keengamba ngaashi Oshindobe nEengwena,\u201d Shikongo ta ti."}, {"text_idx": "#000015", "text": "Pexulilo kansela okwa kunghulila oshiwana opo shi longelekumwe nouministeli wounamapya opo oshipaxu eshi shi kale sha xulixwa po meendelelo."}, {"text_idx": "#000016", "text": "Kape na okulongifa oulingilingi keengaba - ShivuteEfundja lya egeke omukagaUuwanawa, uuwinayi, uumbanda nengwangwano molwaKayanmataVati e lidipaa nondjebo yamushiinda shayeHamunyela a pula ovanambelewa tava kutu ko-NCS vaha longife eembuda"}, {"text_idx": "#000017", "text": "Kape na okulongifa oulingilingi keengaba - Shivute"}, {"text_idx": "#000018", "text": "Uuwanawa, uuwinayi, uumbanda nengwangwano molwaKayanmata"}, {"text_idx": "#000020", "text": "Hamunyela a pula ovanambelewa tava kutu ko-NCS vaha longife eembuda"}, {"text_idx": "#000021", "text": "Aalongi naanona itaya ka gonga oontanda koosikola"}, {"text_idx": "#000022", "text": "Omukainhu a nyekwa N$39 680 kookalyamupombo"}, {"text_idx": "#000023", "text": "The New Era is a daily national newspaper owned by the government of Namibia. The newspaper is one of four daily national newspapers in the country."}]